Diari Oficial de la Generalitat Valenciana


Sumari del DOGV 4837, del 08-09-2004 (2004/8750)

Informació pública de les bases de la convocatòria de l'oposició per a la funcionarització de tres places d'ajudants d'oficina.
-------------------------------------------------------------------------------------------------------------------------------

### Dades del document

Número de DOGV
:   4837

Data del DOGV
:   08-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8750


Data del document
:   03-08-2004

Organisme emissor
:   Institut Municipal de Cultura. Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * professió administrativa
    * administració local

Informació pública de les bases de la convocatòria de l'oposició per a la funcionarització de tres places d'ajudants d'oficina. [2004/F8750]
  
En compliment de la Resolució número 252/2004, del vicepresident de l'Institut Municipal de Cultura, es publica la convocatòria de l'oposició per a la funcionarització de tres places d'ajudants d'oficina, d'acord amb les bases següents:
  
Primera. Objecte
  
Les presents bases tenen per objecte l'adaptació de la naturalesa jurídica del personal laboral fix (ajudants d'oficina) de l'Institut Municipal de Cultura de l'Ajuntament d'Elx a la naturalesa administrativa dels llocs de treball que ocupen, mitjançant les proves i els cursos selectius previstos en la Llei 1/1996, de 26 d'abril, de la Generalitat Valenciana, d'Adaptació del Règim Jurídic del Personal de la Generalitat Valenciana a la naturalesa dels llocs que ocupa.
  
Es convoquen les places següents, classificades segons l'article 4 de la Llei 1/1996, de 26 d'abril, i segons l'oferta d'ocupació pública de l'Institut Municipal de Cultura per a l'any 2004:
  
Nombre de places: 3.
  
Denominació: auxiliar d'administració general.
  
Grup de titulació: D.
  
Complement de destinació: 17.
  
Segona. Condicions dels aspirants
  
Per a ser admesos als cursos i a les proves selectius objecte d'aquesta convocatòria, els aspirants hauran de reunir els requisits següents:
  
a) Ser personal contractat laboral amb caràcter indefinit al servici de l'Institut Municipal de Cultura de l'Ajuntament d'Elx, amb la categoria d'ajudant d'oficina.
  
b) Haver accedit a la plaça que actualment ocupen mitjançant la superació de proves selectives dutes a terme segons els principis d'igualtat, mèrit i capacitat, tal com es desprèn del que estableix la Llei 1/1996, de 26 d'abril.
  
Tercera. Calendari de presentació de sol·licituds, admissió d'aspirants i inici dels cursos
  
3.1. Els qui desitgen prendre part en el procés d'adaptació objecte d'aquesta convocatòria, hauran de fer-ho constar mitjançant sol·licitud.
  
En presentar la sol·licitud, s'hi adjuntarà resguard d'haver ingressat al tresor municipal la quantitat de 7,45 euros en concepte de taxes per drets d'examen.
  
Aquestes taxes es faran efectives, directament o mitjançant transferència, en el compte del qual és titular l'Institut Municipal de Cultura, a l'oficina de la CAM, situada a la plaça de la Glorieta, 1. El codi d'identificació d'aquest compte és el 2090 € 3002 € 73 € 0579765909. Caldrà especificar en el document d'ingrés a quina prova selectiva correspon.
  
El fet de no pagar els drets de examen, de no aportar el justificant de l'ingrés o de no especificar a quina prova selectiva correspon, implicarà l'exclusió de l'aspirant, en la resolució per la qual s'aprovarà la relació d'aspirants admesos i exclosos.
  
3.2. Totes les sol·licituds seran adreçades al president de l'Institut Municipal de Cultura i hauran de presentar-les en el registre del mateix institut, o en la forma prevista en l'article 38 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, durant el termini de 20 dies hàbils comptadors des de l'endemà de la publicació en el Boletín Oficial del Estado de les bases d'aquesta convocatòria
  
3.3. Acabat el termini de presentació de sol·licituds, es publicarà en el Butlletí Oficial de la Província d'Alacant i al tauler d'edictes de l'Institut Municipal de Cultura la relació d'admesos i exclosos a la realització dels cursos i proves selectives.
  
3.4. Publicada la relació a què es refereix l'apartat anterior, els aspirants podran formular, durant un termini de 10 dies hàbils comptadors a partir de l'endemà de la publicació, les al·legacions que estimen oportunes, així com les correccions a les faltes en què hagueren incorregut i acompanyar els documents preceptius no presentats amb la sol·licitud, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener.
  
3.5. Transcorregut el termini anterior, corregits els defectes i ateses les reclamacions presentades, el president de l'Institut Municipal de Cultura dictarà resolució amb la llista definitiva d'admesos i exclosos, que es publicarà en el Butlletí Oficial de la Província d'Alacant i al tauler d'edictes de l'Institut Municipal de Cultura.
  
3.6. L'Alcaldia Presidència determinarà el calendari de celebració dels esmentats cursos, règim, horari i lloc de realització d'aquests, mitjançant la corresponent resolució, que serà publicada en el Butlletí Oficial de la Província d'Alacant i al tauler d'edictes de l'Institut Municipal de Cultura. Així mateix, la Presidència designarà el professorat que impartirà els cursos, cosa que es farà pública de la mateixa manera.
  
Quarta. Desenvolupament dels cursos i proves selectives
  
4.1. Duració dels cursos:
  
Segons el que estableixen els articles 2 i 4 de la Llei 1/1996, de 26 d'abril, les hores de duració dels dos cursos per al grup de titulació D, tindrà una duració de 25 hores en total.
  
4.2. Assistència als cursos
  
Per a l'adaptació a la condició de funcionaris de carrera de l'Institut Municipal de Cultura, a través del procediment establit en la present convocatòria, a més de superar les corresponents proves d'avaluació, serà requisit indispensable l'assistència en un 85%, com a mínim, de la duració total del curs selectiu al qual s'estiga adscrit, sense perjuí del que estableix la disposició addicional primera de la Llei 1/1996, de 26 d'abril, per al supòsit de malaltia degudament acreditada.
  
4.3. Avaluació continuada
  
Segons el que estableix l'article 7 de la Llei 1/1996, de 26 d'abril, la Comissió Qualificadora dels cursos selectius d'aquesta convocatòria realitzarà una avaluació continuada del personal adscrit a aquests.
  
A tal fi, cada professor que impartisca les matèries constitutives dels esmentats cursos, emetrà un informe en acabar la seua intervenció, en el qual es farà referència a l'assistència, atenció, participació i altres circumstàncies que considere de rellevància perquè la Comissió Qualificadora puga dur a terme l'avaluació continua de cada alumne.
  
4.4. Prova final
  
Acabats els cursos selectius es realitzarà una prova final sobre els continguts dels temaris de les matèries que s'hi impartiren.
  
4.5. Qualificació de les proves
  
4.5.1. Tant l'avaluació continuada com la prova final del curs selectiu seran valorades per la Comissió Qualificadora de 0 a 10 punts.
  
4.5.2. Per a la superació final del procés selectiu i, doncs, per adquirir la condició de funcionari de carrera després del corresponent nomenament preceptiu, caldrà obtenir la qualificació d'apte.
  
La qualificació d'apte s'obtindrà en aconseguir una puntuació igual o superior a 10 punts, resultat de sumar la mitjana de les qualificacions obtingudes en l'avaluació continuada i en la prova final del cursoselectiu.
  
4.5.3. Amb independència de la puntuació obtinguda prèviament en les proves de l'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
Cinquena. Publicitat de les llistes d'aprovats
  
5.1. Acabats els cursos selectius, la Comissió Qualificadora farà pública en el tauler d'edictes de l'Institut Municipal de Cultura, les relacions del personal que hi ha participat, amb expressió de la qualificació d'apte o no apte, i que constituiran les llistes d'aspirants que han superat les proves objecte d'aquesta convocatòria.
  
5.2. La Comissió Qualificadora elevarà a l'òrgan competent les llistes d'aspirants que han superat les proves dels cursos d'adaptació als efectes del seu nomenament com a funcionaris de carrera.
  
Sisena. Comissions qualificadores i professorat dels cursos
  
6.1. Les comissions qualificadores de les proves d'adaptació realitzaran l'avaluació dels cursos selectius així com la qualificació de les proves finals d'aquests, i estaran integrades per:
  
- President: el de l'Institut Municipal de Cultura o regidor en qui delegue.
  
- Secretari: el de la corporació o funcionari en qui delegue.
  
- Vocals:
  
· Un regidor membre de la Junta Rectora de l'Institut Municipal de Cultura.
  
· Un vocal de la Junta Rectora de l'Institut Municipal de Cultura.
  
· Un representant de la Generalitat Valenciana.
  
· Dos representants del professorat oficial.
  
· Un funcionari de carrera de l'Institut Municipal de Cultura.
  
· Un representant dels funcionaris, designat a proposta de les organitzacions sindicals amb representació en l'Institut Municipal de Cultura.
  
Tots els membres de la comissió tindran veu i vot, i la seua composició serà publicada en el Butlletí Oficial de la Província d'Alacant i al tauler d'edictes de l'Institut Municipal de Cultura.
  
Els vocals de la comissió, de representació funcionarial o professional, hauran de pertànyer a cossos o escales de grup de titulació igual o superior al que es tracte d'adequar mitjançant la present convocatòria.
  
6.2. El règim jurídic de funcionament de les comissions qualificadores serà l'establit en la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú, per al funcionament dels òrgans col·legiats. Els seus membres hauran d'abstenir-se i podran ser objecte de recusació per part dels interessats, en concórrer en aquells alguna de les circumstàncies previstes en els articles 28 i 29 de la referida llei.
  
6.3. Els cursos objecte d'aquestes convocatòries seran impartits pels funcionaris de l'Institut Municipal de Cultura o tècnics externs que s'establiran mitjançant l'oportuna resolució de la Presidència.
  
Setena. Nomenament, presa de possessió i prestació de jurament o promesa
  
7.1. L'òrgan competent efectuarà el nomenament com a funcionaris de carrera dels aspirants proposats per la Comissió Qualificadora.
  
7.2. El corresponent nomenament serà notificat als interessats, els quals hauran de prendre possessió en el termini que determine l'Institut Municipal de Cultura, d'acord amb les prescripcions contingudes en l'article 35 del Reglament de Funcionaris d'Administració Local i en les normes que el substituïsquen o complementen.
  
7.3. En l'acte de presa de possessió, el funcionari nomenat haurà de prestar jurament o promesa, segons la fórmula prevista al Reial Decret 707/1979, de 5 d'abril.
  
Huitena. Condicions econòmiques
  
En suposar el procés de selecció convocat, no un procediment de nou accés a la funció pública, sinó un canvi de la relació jurídica, en el moment en què se produïsca la presa de possessió com a funcionari, es produirà el seu cessament com a personal laboral fix, i quedarà extingida la relació laboral anterior.
  
El funcionari de carrera, un cop presa la possessió del seu lloc, quedarà destinat al mateix lloc de treball que exercia anteriorment i se li reconeixerà l'antiguitat que tenia com a personal laboral, així com els mateixos drets econòmics derivats de la seua relació anterior.
  
Novena. Incidències
  
La Comissió Qualificadora queda facultada per a resoldre els dubtes que es presenten i per a prendre els acords necessaris per al bon ordre de la convocatòria, en tot allò no previst en aquestes bases.
  
Desena. Facultat de la Presidència
  
El president, degudament facultat a tal fi, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Onzena. Impugnació de la convocatòria
  
La convocatòria, les seues bases i tots els actes administratius se'n deriven i es deriven de les actuacions de la Comissió Qualificadora, podran ser impugnats pels interessats en els casos i en la forma previstos en la Llei 30/1992, de 26 de novembre, de Règim jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).
  
ANNEX
  
Contingut dels cursos. Grup D. (25 hores)
  
A) Coneixement de les institucions públiques i l'organització de l'administració (15 hores)
  
1. Organització territorial de l'estat. Les comunitats autònomes: constitució i competències. Els estatuts d'autonomia.
  
2. L'administració pública en l'ordenament espanyol. Administració de l'estat. Administracions autonòmiques. Administració local. Administració institucional i corporativa. Administració consultiva.
  
3. Principis d'actuació de l'administració pública: eficàcia, jerarquia, descentralització, desconcentració i coordinació.
  
4. L'administrat: concepte i classes. Capacitat i les seues causes modificatives. Col·laboració i participació dels ciutadans en les funcions administratives.
  
5. El règim local espanyol: principis constitucionals i regulació jurídica.
  
6. El municipi: concepte i elements. El terme municipal. La població i l'empadronament.
  
7. Organització municipal: òrgans de l'ajuntament. Les competències municipals.
  
8. El personal al servici de la administració local. L'ingrés en la funció pública. La carrera administrativa i el proveïment i remoció de llocs de treball. Adquisició i pèrdua de la condició de funcionari. Les situacions administratives.
  
9. Drets i deures dels funcionaris locals. Règim disciplinari. Sistema de retribucions. Incompatibilitats. La Seguretat Social dels funcionaris de l'administració local.
  
B) Temari específic (10 hores)
  
1. Salut laboral I: introducció general als estudis sobre seguretat i salut laboral. Aproximació al contingut mínim de les funcions de nivell bàsic.
  
2. La qualitat en els servicis públics.
  
3. Estructura organitzativa de l'Institut Municipal de Cultura.